Nigra otido

La Nigra otido (laŭ la scienca nomo Afrotis afra kaj "Southern black korhaan" en angla) estas mezgranda birdo de la familio de Otidedoj de la ordo Otidoformaj.. Ĝi estas indiĝena de Sudafriko. Tiu malgranda otido troviĝas en sudokcidento de Sudafriko, el Namakvalando, suden ĝis Kaburbo kaj orienten ĝis Maĥando. Ĝi preferas duon-aridajn habitatojn kiel herbejoj, arbustaroj kaj savanojn kie ili povas facile ĉasi grundoloĝantajn artropodojn kaj pluki semojn. Ili reproduktiĝas printempe kaj la ino demetas po unu aŭ du ovojn por reprodukta sezono.

La populacioj rapide malpliiĝis ĉar multo de ilia habitato estis transformita en agrikultura tero kaj la restintaj vivejoj estas tre ofte fragmentaj. Pro tiu habitatodetruo, la specio estis konsiderita vundebla fare de la IUCN Ruĝa Listo. BirdLife International (2016). "Afrotis afra". IUCN Red List of Threatened Species. 2016: e.T22691975A93331501. doi:10.2305/IUCN.UK.2016-3.RLTS.T22691975A93331501.en. Alirita la 14an de Novembro 2021. 

 Taksonomio 
La nigra otido estis unu el multaj birdospecioj dekomence priskribitaj de Carl Linnaeus en la deka eldono de sia verko de 1758 Systema Naturae, en kiu ĝi havigis la duvortan nomon Otis afra. Iam konata kiel Eupodotis afra, ĝi estas nun klasita kiel Afrotis afra. Ili apartenas al la familio Otididae.

Dekomence oni pensis, ke la nigra otido kaj la norda nigrotido estas la sama specio (estante tiu lasta subspecio, E. afra afroaoides). Ili estas nun klasitaj kiel diferencaj specioj pro siaj disaj teritorioj kaj habitatoj, kaj diferencoj en plumaroj, voĉoj kaj sociaj sistemoj. Ili havas diferencoj ankaŭ en siaj mitokondriaj DNA.

"Southern black korhaan" estis deklarita kiel la oficiala ordinara nomo de la specio fare de la International Ornithologists' Union (IOC).

 Aspekto 
alt=|maldekstre|thumb|Nigra otido (Afrotis afra) - masklo.
La nigra otido estas grundoloĝanta birdo kun iom da seksa dimorfismo. La ĉefkorpa plumaro de la masklo estas kvadratece nigrablanka kun nigraj subventro kaj kolo. Ĝi ankaŭ montras iom da blanko sur la subflugiloj, sur la vangoj kaj en strioj super la okuloj. La ino, kontraste, havas en la tuta kapo, kolo kaj brusto la saman koloron kiel en sia korpo, kiu estas kvadratece brunblanka. Kaj la ino kaj la masklo havas brilflavajn krurojn.

La masklo estas iomete pli granda ol la ino. La masklo havas enverguron de 27 cm ĝis 28 cm kaj la ino enverguron de 25 cm ĝis 26 cm. La vosto estas proksimume 12 cm ĝis 13 cm longa. La beko de maskloj estas pli granda kun longo de 3,8 cm ĝis 3,9 cm, dum tiu de la ino estas ĉirkaŭ 3,5 cm longa. La beko estas de ruĝeta koloro kun nigra pinto. Vivodaŭro averaĝas 10 jarojn.

Referencoj

Bibliografio
 Josep del Hoyo, Andrew Elliot, Jordi Sargatal: Handbook of the Birds of the World. Band 3: Hoatzin to Auks. Lynx Edicions, Barcelona 1996, .

Eksteraj ligiloj

 Southern Black Bustard (Afrotis afra) - Alive: Handbook of the birds of the world
 Southern Black Bustard (Afrotis afra) - Birdlife International
 Southern Black Bustard vocalization - e-Bird
 Southern Black Bustard vocalization and distribution - Xeno-canto
 Southern Black Korhaan photo gallery - VIREO (Drexel University)
 Southern Black Korhaan (Outarde Korhaan) - Oiseaux.net

Kategorio:Otidedoj
Kategorio:Birdoj de Afriko
Kategorio:Palearktisa faŭno